Gard Sandaker-Nielsen

Gard Sandaker-Nielsen (født 1978) er leder av Åpen folkekirke og kandidat til kirkerådsledervervet i 2024. Sandaker-Nielsen er utdannet som prest og jobbet i flere år som kommunikasjonsdirektør i NOKUT. 

Sandaker-Nielsen ble i januar 2016 valgt til leder av Oslo bispedømmeråd. Februar samme år ble han valgt til leder av Åpen folkekirke, som stilte lister ved kirkevalget høsten 2015. Han har lenge vært en aktør i arbeidet for LHBT-rettigheter i Norge gjennom lederverv i Åpen kirkegruppe for lesbiske og homofile, og som styremedlem og nestleder i Homonettverket i Arbeiderpartiet. Sandaker-Nielsen var sentral da Kirkemøtet i Den norske kirke åpnet opp vigsel av likekjønnede par 11. april 2016  og vedtok ny liturgi 30. januar 2017. Høsten 2016 ble han kåret som en av Norges mektigste på tro- og livssynsfeltet i Vårt Lands Maktkart. Han er ordinert prest fra Menighetsfakultetet og har tidligere jobbet som taleskriver og kommunikasjonsrådgiver i Kunnskapsdepartementet.Med Gard Sandaker-Nielsen som leder ble Åpen folkekirke den største kirkepolitiske listen ved kirkevalgene med 50.01% av stemmene i 2019 og 45.42% i 2023. 

 Referanser 

Kategori:Norske lutherske prester